മഴ നനയാതിരിക്കാന് പാര്ട്ടി ഓഫീസിനു മുന്നില് നിന്നതിന് ഡെലിവറി ബോയിക്ക് മര്ദനം നാല് ശിവസേന പ്രവര്ത്തകര് അറസ്റ്റില് മുംബൈ: മഴ നനയാതിരിക്കാന് പാര്ട്ടി ഓഫീസിനു മുന്നില് നിന്നതിന് ഡെലിവറി ബോയിയെ ക്രൂരമായി മര്ദിച്ചനാല് ശിവസേന പ്രവര്ത്തകരെ മഹാരാഷ്ട്രയില് പൊലീസ് അറസ്റ്റ് ചെയ്തു. ചൊവ്വാഴ്ച മുംബൈയിലെ കണ്ഡിവാലിയിലെ പൊയ്സറില് വച്ചാണ് ഡെലിവറി ബോയ്ക്ക് നേരെ അക്രമം നടന്നത്.രാഹുല് ശര്മ എന്ന ജയ്ഹിന്ദ് ചൗള് നിവാസിക്കാണ് ക്രൂരമായി മര്ദനമേറ്റത്. ഓര്ഡര് ചെയ്ത ഭക്ഷണം ഡെലിവറി ചെയ്യാനാനാണ് രാഹുല് പൊയ്സറില് എത്തിയത്. മഴയെ തുടര്ന്ന് ശിവസേനയുടെ ഓഫീസിനു മുന്നിലുള്ള ഒഴിഞ്ഞ സ്ഥലത്ത് മഴ നനയാതിരിക്കാന് രാഹുല് കയറി നിന്നു.ആ സമയം ഇതുവഴി വന്ന ശിവസേന പ്രവര്ത്തകന് ചന്ദ്രകാന്തും രാഹുലും തമ്മില് വാക്കുതര്ക്കമുണ്ടായി. ഇതിന് പിന്നാലെ എത്തിയ അഞ്ച് പേരും ചേര്ന്ന് രാഹുലിനെ ക്രൂരമായി മര്ദിക്കുകയായിരുന്നു. രാഹുലിന്റെ പരാതിയുടെ അടിസ്ഥാനത്തില് നാല് പേരെ പൊലീസ് അറസ്റ്റ് ചെയ്തു. അക്രമത്തില് പങ്കാളികളായ രണ്ടു പേരെകൂടി കണ്ടെത്താനുള്ള ശ്രമത്തിലാണ് പൊലീസ്.